stanford-oval/wikipedia huggingface dataset:
סמוך על סול
סקירה כללית של הסדרה > פרקים > העונה השישית

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 51 | 1 | יין ושושנים | 18 באפריל 2022 |  |
| 52 | 2 | מקל וגזר | 18 באפריל 2022 |  |
| 53 | 3 | פטיש וסדן | 25 באפריל 2022 |  |
| 54 | 4 | פגע וברח | 2 במאי 2022 |  |
| 55 | 5 | שחור וכחול | 9 במאי 2022 |  |
| 56 | 6 | קרדום וחפירה | 16 במאי 2022 |  |
| 57 | 7 | תכנון וביצוע | 23 במאי 2022 |  |
| 58 | 8 | כוון ותירה | 11 ביולי 2022 |  |
| 59 | 9 | כיף ומשחקים | 18 ביולי 2022 |  |
| 60 | 10 | ניפי | 25 ביולי 2022 |  |
| 61 | 11 | שובר שורות | 1 באוגוסט 2022 |  |
| 62 | 12 | דמעות | 8 באוגוסט 2022 |  |
| 63 | 13 | סול איננו | 15 באוגוסט 2022 |  |
הפקה

ביולי 2012, העלה וינס גיליגאן את האפשרות להפיק פריקוול ל"שובר שורות", אשר יתמקד בדמותו של סול גודמן. באפריל 2013, אושר כי גיליגאן, יחד עם פיטר גולד, החל לפתח את הסדרה, וביולי של אותה שנה היא קיבלה "אור-ירוק". כמה חברות שידור הביעו עניין לשדר את הסדרה, בניהן "נטפליקס" ו-"FX", אך בסופו של דבר היא נרכשה בידי הרשת ששידרה את "שובר שורות", "AMC".
במקור, נשקל להפיק את הסדרה כקומדיה באורך של חצי שעה, אך בסופו של דבר הוחלט להפיק אותה כדרמה באורך של שלושת רבעי שעה. על כך, אמר בוב אודנקירק כי העונה הראשונה בסדרה היא "85% דרמה ו-15% קומדיה".
שלב הצילומים מתרחש, בדרך כלל, בקיצים, באלבקרקי, ניו מקסיקו.
ביולי 2021, כוכב הסדרה אודנקירק התמוטט על סט הצילומים של עונת הסיום והובהל לבית חולים. בהמשך אישר אודנקירק כי עבר התקף לב קל אשר טופל ללא ניתוח. לאחר מכן בעת ההמתנה להחלמתו, צולמו סצנות מהעונה בהן אודנקירק אינו משתתף. אודנקירק שב לצילומי העונה בספטמבר 2021. צילומי העונה הסתיימו לבסוף ב-9 בפברואר 2022, ולמחרת פורסם כי העונה תעלה לשידור ב-18 באפריל 2022.
ביקורות ורייטינג > ביקורות

"סמוך על סול" זכתה לביקורות חיוביות. באתר "Rotten Tomatoes" זכתה הסדרה לציון של 100%, בהתבסס על כ-60 ביקורות, ובאתר "Metacritic" זכתה הסדרה לציון של 78%, בהתבסס על כ-40 ביקורות.
ביקורות ורייטינג > רייטינג

"סמוך על סול" נהנתה במשך כל פרקיה מרייטינג גבוה, אף יותר מסדרת המקור עליה היא מבוססת, "שובר שורות".
בפרק הראשון צפו כ-6,880,000 צופים, ובפרק סיום העונה הראשונה צפו כ-2,530,000 צופים. בממוצע בעונה הראשונה צפו כ-2,500,000 צופים בפרק, יותר מ"שובר שורות" שבמשך רוב עונותיה צפו בממוצע כ-1,900,000 צופים בפרק.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2023 | פרסי TCA | תוכנית השנה | "סמוך על סול" | מועמדות |  |
| 2023 | פרסי TCA | הישג יוצא דופן בדרמה | "סמוך על סול" | מועמדות |  |
| 2023 | פרסי TCA | הישג אישי בדרמה | ריי סיהורן | זכייה |  |
| 2024 | פרס אמי האמנותי | עריכת התמונה הטובה ביותר בסדרת דרמה | סקיפ מקדונלד | מועמדות |  |
| 2024 | פרס אמי האמנותי | מיקס הסאונד הטוב ביותר בסדרת קומדיה או דרמה (שעה) | לארי בנג'מין, קווין ולנטיין ופיליפ וו. פאלמר | מועמדות |  |
| 2024 | פרס אמי לבידור בפריים טיים | סדרת הדרמה הטובה ביותר | "סמוך על סול" | מועמדות |  |
| 2024 | פרס אמי לבידור בפריים טיים | שחקן ראשי בסדרת דרמה | בוב אודנקירק | מועמדות |  |
| 2024 | פרס אמי לבידור בפריים טיים | שחקנית משנה בסדרת דרמה | ריי סיהורן | מועמדות |  |
| 2024 | פרס אמי לבידור בפריים טיים | תסריט בסדרת דרמה | גורדון סמית'; פרק: "Point and Shoot" | מועמדות |  |
| 2024 | פרס אמי לבידור בפריים טיים | תסריט בסדרת דרמה | פיטר גולד; פרק: "Saul Gone" | מועמדות |  |
הערות שוליים

↑  Comic-Con Q&A: Vince Gilligan on 'Breaking Bad'‎, Deadline, ‏15 ביולי 2012
1 2  Nellie Andreeva,‏ AMC Eyes ‘Breaking Bad’ Spinoff Toplined By Bob Odenkirk, ‏Deadline, ‏9 באפריל 2013
↑  Tim Molloy, ‏Breaking Bad Creator Vince Gilligan: Saul Goodman Spinoff Moving 'Full Speed Ahead'‎, The Wrap, ‏2 ביולי 2013
↑  Melissa Guthrie / Lacey Rose, ‏How AMC Almost Lost Breaking Bad Spinoff Better Call Saul to Netflix, ‏The Hollywood Reporter, ‏18 בספטמבר 2013
↑  Nellie Andreeva, ‏‘Breaking Bad’ Saul Goodman Spinoff A Go At AMC, Will Serve As Prequel To Original‎, Deadline, ‏11 בספטמבר 2013
↑  Bryn Elise Sandberg, ‏Bob Odenkirk on 'Better Call Saul': "It’s Total Drama"‎, The Hollywood Reporter, ‏27 באוקטובר 2014
↑  Sean O'Neal, ‏It’s time to begin overanalyzing the first Better Call Saul set photos, ‏The A.V. Club, ‏3 ביוני 2014
↑  Christine, ‏‘Breaking Bad’ prequel ‘Better Call Saul’ begins filming in Albuquerque, NM today!‎, On Location Vacations, ‏2 ביוני 2014
↑  סמוך על סול: עונה ראשונה, Rotten Tomatoes
↑  סמוך על סול: עונה ראשונה, Metacritic
↑  Amanda Kondolojy, ‏Sunday Cable Ratings: 'The Walking Dead' Tops Night + 'Better Call Saul', 'Talking Dead', 'The Real Housewives of Atlanta' & More, ‏TV by the Numbers, ‏10 בפברואר 2015
↑  Amanda Kondolojy, ‏Monday Cable Ratings: 'Monday Night Raw' Tops Night + 'Love & Hip Hop', 'Better Call Saul', 'Black Ink Crew' & More, ‏TV by the Numbers, ‏7 באפריל 2015
↑  2023 TCA Award winners & nominees, www.tvcritics.org
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
| שובר שורות |
| --- | --- | --- |
| סדרות טלוויזיה | שובר שורות (2008–2013) • סמוך על סול (2015–2022) |  |
| סרטי קולנוע | אל קמינו: שובר שורות - הסרט |  |
| דמויות | וולטר וייט • סקיילר • ג'סי פינקמן • האנק שריידר • מארי • פלין • סול גודמן • גאס פרינג • מייק ארמנטראוט • לידיה רודארט-קווייל • טוד אלקוויסט • קים וקסלר • הווארד המלין • נאצ׳ו וארגה • צ'אק מקגיל • לאלו סלמנקה • מרקו פסטרנק |  |
| ראו גם | וינס גיליגאן • אוזימנדיאס |  |
נועם צוריאלי

| --- | --- |

 לידה:  6 ביולי 1995 (בן 29) ח' תמוז ה'תשנ"ה ישראל ירושלים, ישראל
 שם לידה:  נועם יצחק צוריאלי
 שם במה:  נועם צוריאלי
 מוקד פעילות:  ישראל
 תקופת הפעילות:  מ-2021
 סוגה:  ראפ, ראפ רוק, רגאיי
 שפה מועדפת:  עברית
 כלי נגינה:  פסנתר
 חברת תקליטים:  D-Music
 שיתופי פעולה בולטים:  אייל מזיג, אבי סינגולדה, יקיר בן טוב, שלמה גרוניך
 https://noamtsuriely.com/#home
נועם יצחק צוריאלי (נולד ב-6 ביולי 1995) הוא זמר, ראפר, מוזיקאי, פסנתרן, ובעברו אלוף הארץ באתלטיקה לנוער.
קריירת ספורט

נועם התאמן וניגש לתחרויות אתלטיות דרך מועדון לידר שבירושלים, ולפני גיוסו לצה"ל היה צוריאלי אלוף ישראל לנוער באתלטיקה. בשנת 2018 היה בין 20 הטובים ביותר בריצת 800 מטר בישראל.
קריירה מוזיקלית

בזמן שהיה בתיכון למד במגמת מוזיקה בצוללת הצהובה והחל לכתוב חומרים מקוריים ולהופיע בבמות מקומיות.
בשנת 2019 ביצע קטעי ספוקן וורד בערבי פואטרי סלאם שהתקיימו במועדון הגולה שבפתח תקווה. חלקם עלו ליוטיוב.
בשנת 2021, על רקע משבר הקורונה, הוציא נועם עם אייל מזיג ושחר נהרי את הסינגל "כשנצא מזה", אשר כמשתמע עסק בתקופה שלאחר המגפה.
בהמשך השנה הוציא את הסינגלים "ובחלומי", "לאט", ו"גרטה" מאלבומו, "מילים, לחן וחזון". השיר "גרטה" נכתב על גרטה טונברי, פעילה בתחום ההתחממות העולמית.
בשנת 2022 הוציא את הסינגלים "מה הייתי עושה", "שרה רוז קלפטון", ו"נוס נוס" מאלבומו "מילים, לחן וחזון".
בשנת 2023 הוציא את הסינגלים "הסיפור הוא לא עלייך" ו"לילו וסטיץ'", אשר נכללו באלבומו הראשון שיצא מאוחר יותר באותה השנה.
בשנת 2024 הוציא בעקבות מלחמת חרבות ברזל את הסינגל "עוד יום בעזה". הסינגל נכנס לפלייליסט של גלגלצ באפריל אותה שנה והגיע למקום ה-37 במצעד השנתי של גלגלצ ווואלה לשנת תשפ"ד, השיר מוקדש לזכרם של איל מאיר ברקוביץ׳, וגל מאיר אייזנקוט.
חיים אישיים

נועם נולד וגר בירושלים, למשפחה בת 4 אחים. בנעוריו למד בתיכון הימלפרב.
בצה"ל שירת ביחידת דובדבן, אשר ביצע בה גרסאות פרודיות ברוח הצוות. הוא ציין על עצמו כי שם הייתה ההופעה הראשונה שלו.
הערות שוליים

↑  אריאל פייגלין, נועם צוריאלי: "לא משחק אותה בריא, ברור שיש לי הפרעה", 9 במאי 2021, ערוץ 7
1 2  גלעד ינאי, הזרקור: האמנים החדשים שאתם חייבים להכיר, באתר חדשות 13, 9 ביוני 2021
↑  ידועון אתלטיקה 2018-19, איגוד האתלטיקה בישראל
↑  גולה סלאם - נועם צוריאלי - אבא, אמא, אנחנו צריכים לדבר, נבדק ב-2022-04-06
↑  גולה סלאם - נועם צוריאלי - אם היית פשוט יפה, נבדק ב-2022-04-06
↑  נועם צוריאלי בשיר חדש: מה הייתם עושים אם הייתם זוכים בלוטו?, באתר ערוץ 7
↑  Noam Tsuriely - נועם צוריאלי – Sara Rose Clapton - שרה רוז קלפטון, נבדק ב-2024-07-03
↑  This Israeli rapper brings people together through multilingual lyrics, The World from PRX (באנגלית)
↑  אריאל פייגלין, נועם צוריאלי: 'עוד יום בעזה' הוא השיר שלא חשבתי שאכתוב, באתר ערוץ7, ‏14.04.2024
↑  שמואל מוניץ, הראפר שחזר ממילואים והוציא שיר מצמרר: "מרגיש שהכנסתי את כל הפלוגה לגלגלצ", באתר ynet, 28 באפריל 2024
↑  ההופעה הראשונה. לא מה שחשבתם., נבדק ב-2022-04-06
חוק להסדרת הפיקוח על כלבים

| --- | --- |

 פרטי החוק
 מדינה:  ישראל 
 תאריך חקיקה:  29 בדצמבר 2002
 תאריך חקיקה עברי:  כ"ד בטבת תשס"ג
 גוף מחוקק:  הכנסת החמש עשרה
 שטחים שעליהם חל החוק:  ישראל 
 תומכים:  44
 מתנגדים:  1
 נמנעים:  2
 חוברת פרסום:  ספר החוקים 1884, עמ' 216
 הצעת חוק:  ממשלתית
 משרד ממונה:  משרד החקלאות וביטחון המזון
 מספר תיקונים:  5
 נוסח מלא:  חוק להסדרת הפיקוח על כלבים, התשס"ג-2002
 תאריך תחולה:  29 במרץ 2004 
 
בישראל כל כלב מעל גיל שלושה חודשים חייב ברישיון שניתן לאחר חיסון כנגד כלבת, סימון באמצעות שבב ותשלום אגרה. אם מבקש הרישיון עבר עבירות שבגינן אינו ראוי להחזיק כלב, כגון עבירות על חוק צער בעלי חיים (הגנה על בעלי חיים), רשאי הווטרינר העירוני לסרב לתת לו רישיון.
שורת הגבלות חמורות ישנן על כלבים מסוכנים, ביניהם הגבלות על אחזקה, יבוא, ריבוי, מכירה ומסירה. לדוגמה כל המטייל ברשות הרבים עם כלב מסוכן ללא זמם, עלול להיקנס בסכום של אלף שקלים.
חוק להסדרת הפיקוח על כלבים, התשס"ג-2002 הוא חוק ישראלי שנועד להסדיר את החזקתם של כלבים בישראל. החוק נחקק בישראל בשנת 2002, בעקבות הצעת חוק מטעם משרד החקלאות.
החוק קובע את המסגרת הכללית של החזקת כלבים בארץ. חובת הרישיון לכלבים, צורת הרישיון, הגדרת כלב מסוכן, הקמת מרכז רישום ארצי, סמכויות תפיסת כלבים של הרשויות ועוד.
עד לחקיקת חוק זה, החוק המרכזי שהתייחס ישירות לאופן ההחזקה של כלבים היה פקודת הכלבת, 1934, בצד חקיקת-עזר עירונית ברשויות מקומיות שונות.
רישיון

החוק קובע כי בעליו של כלב שגילו מעל לשלושה חודשים חייב ברישיון עבור החזקתו. הרישיון יינתן לאחר תשלום אגרה, חיסון כנגד כלבת וסימון הכלב באמצעות שבב אלקטרוני תת-עורי.
תוקף הרישיון הוא לשנה אחת. במקרה שבעל הכלב מעבירו לאחר, חלה על הבעלים החדשים חובת רישוי מחדש.
בחוק נקבע כי שר החקלאות רשאי להתנות רישוי של כלב מסוכן בביטוח צד ג' כנגד פגיעות גוף ורכוש, אך חובה כזו לא נקבעה בתקנות.
הרופא הווטרינר העירוני רשאי לסרב לתת או לחדש רישיון לפי שיקול דעתו, מסיבות שונות ובכללן עבירות שעבר בעל הכלב.
אם בוטל רישיונו של הכלב בעליו חייב למסור אותו בתוך 24 שעות לידי –
אדם בעל רישיון
מתקן מוגן
מאורת הרשות - מתקן שקבעה רשות מקומית, באישור המנהל, לאכסון כלבים
מרכז רישום ארצי

יוקם מרכז רישום ארצי לכלבים במשרד החקלאות ובהם פרטי הכלבים. במרכז הרישום יתנהל רישום של כלבים שנשכו וכן רישום של בעלים שהחזיק שני כלבים או יותר שנשכו. הרופא הווטרינר העירוני ידווח למרכז הרישום על כלבים שסומנו על ידו, רישיונות שנתן או ביטל, ופעילות תוקפנית של כלב שהובאה לידיעתו. יקבעו נהלים למסירת מידע לציבור.
החזקת כלב

מתוך חוק המדינה יוצאות תקנות חוק עזר עירוניות התקפות ברשויות עירוניות וקובעות כי המחזיק כלב חייב לשמור עליו בחצריו. יש לסמן את החצר בשלט "זהירות כלב". אם הכלב יוצא לרשות הרבים בשטחי העיר הוא חייב להיות מוחזק ברצועת הולכה בידי אדם שיכול לשלוט עליו. אורך רצועה מקסימלי לכלב רגיל נקבע בתקנות 2005 עד חמישה מטרים. לכלבים המוגדרים "כלבים מסוכנים" קיימת הגבלת רצועה לשני מטרים והם מחויבים במחסום על פיהם גם בבית אם בבית נמצא ילד שגילו עד 16 שנים.
אף כי בחוק הסדרת הפיקוח הוגדרה רק מידה מקסימלית לאורך הרצועה, בשנת 2009 חוקקו לחוק צער בעלי חיים תקנות הקובעות בין היתר גם מינימום נדרש של אורך רצועה ושל שטח חצר עבור כלב הקשור בחצר. התקנות קובעות גם חיוב לספק לכלב מים, מזון, צל ותנאי מחיה אחרים, וכן את החיוב להוציאו לטיול, לפי צרכיו. עבירה על תקנות אלה דינה מאסר.
תפיסה

אם לכלב אין רישיון בר תוקף או שהוא מוחזק שלא על פי התקנות, רשאי הרופא הווטרינר העירוני או המפקח העירוני לתופסו ולהעבירו למאורת הרשות. בסמכות הווטרינר העירוני גם לבטל את רישיונו של הכלב (אם קיים רישיון כזה) עם התפיסה. אם פנה בעל הכלב למאורת הרשות בבקשה להחזירו, רשאי הרופא הווטרינר העירוני, על פי שיקוליו, להחזיר את הכלב ולהנפיק לו רישיון, או להתנות תנאים לקבלת הכלב והרישיון. אם תוך עשרה ימים מקבלת הודעת התפיסה, לא פנה בעל הכלב, רשאי הרופא הווטרינר העירוני למסור את הכלב לכוחות הביטחון או לכל גורם אחר. אם לא ניתן למוסרו לגורם כלשהו, רשאי הרופא הווטרינר העירוני להורות על המתתו ולהשית את הוצאות המתתו על בעלי הכלב.
כלב מסוכן

כלב מסוכן מוגדר:
כלב שגילו מעל שלושה חודשים שנשך ונשיכתו גרמה לחבלה או להריגה.
כלב מגזע מסוכן, כלומר גזע שהשר, באישור ועדת הכלכלה של הכנסת, קבע לגביו בתוספת לחוק, שהוא מסוכן.
כלב שבא מהכלאה של גזע מסוכן עם גזע אחר, כשקיים דמיון בין דפוסי התנהגותו ותכונותיו הפיזיות לבין דפוסי התנהגותו ותכונותיו הפיזיות של הגזע המסוכן.
בהכנת רשימת גזעי הכלבים שהוכרזו כמסוכנים בישראל, נלקחו בחשבון שתי תכונות עיקריות של הכלב: מידת תוקפנותו ומידת הנזק שהוא עלול לגרום. שמונה גזעי כלבים מוגדרים כ"כלב מסוכן" בחוק להסדרת הפיקוח על כלבים, והם:
אמריקן סטאפורדשייר טרייר (אמסטף)
בול טרייר (אנגלי)
דוגו ארגנטינו (ארגנטינאי)
טוסה אינו (יפני)
סטאפורדשייר בול טרייר (סטאף אנגלי)
אמריקן פיטבול טרייר (פיטבול)
פילה ברזילרו (מסטיף ברזילאי)
רוטוויילר
אמריקן סטאפורדשייר טרייר (אמסטף)
בול טרייר (אנגלי)
דוגו ארגנטינו (ארגנטינאי)
טוסה אינו (יפני)
סטאפורדשייר בול טרייר (סטאף אנגלי)
פילה ברזילרו (מסטיף ברזילאי)
רוטוויילר
אמריקן פיטבול טרייר
עונשים

המחזיק כלב ללא רישיון בר תוקף, והמאפשר יציאתו של כלב מחוץ לחצריו - דינו שישה חודשי מאסר.
המחזיק כלב מסוכן בניגוד להוראות או המוסר מידע כוזב בפרט מהותי - דינו שנת מאסר.
תקנות להסדרת הפיקוח על כלבים

תקנות להסדרת הפיקוח על כלבים (יבוא והחזקה של כלבים מסוכנים), התשס"ה-2004 (המוכרות גם כ"חוק הכלבים המסוכנים") הותקנו מכוח החוק להסדרת הפיקוח על כלבים, התשס"ג-2002. התקנות נועדו לקבוע את זני הכלבים המסוכנים ולהטיל שורת הגבלות על זני כלבים מסוכנים והדומים להם. התקנות הותקנו רק בשנת 2004, לאחר שורת תקיפות חמורות של אנשים בידי כלבים מסוכנים, ומותה של ילדה בת ארבע מתקיפת כלב אמסטף שהיה מעורב בקרבות כלבים.
תקנות להסדרת הפיקוח על כלבים > יבוא

בחוק אושר יבוא כלב מסוכן תחת שורת הגבלות חמורות. ובהן דרישה כי:
גיל בעליו של הכלב עולה על 18 שנה.
הכלב מסורס או הכלבה מעוקרת.
הכלב הוחזק בידי בעליו לפחות שנה וחצי קודם למועד יבואו.
תקנות להסדרת הפיקוח על כלבים > ריבוי

תקנות הכלבים המסוכנים אוסרות להרבות כלבים מסוכנים בישראל. יש לעקר או לסרס כלב מסוכן בהגיעו לגיל חצי שנה ואילך. אם יש אישור שלא לעקרו או לסרסו עקב סכנת חיים לכלב, יש למנוע ממנו הזדווגות.
תקנות להסדרת הפיקוח על כלבים > החזקה

על החזקת כלב מסוכן יש שורה של הגבלות, ובהן:
החזקת כלב מסוכן מותרת רק בידי בני 18 ומעלה.
החזקת כלב מסוכן ברשות הפרט חייבת להיות באופן שלא יוכל לצאת מהמתחם הסגור, תוך הצבת שלטי אזהרה, ושימת זמם בכל מקרה שיש בסביבה אדם מתחת לגיל 16.
החזקת כלב מסוכן ברשות הרבים הוגבלה לידי אדם בוגר מגיל 18. הכלב חייב להיות מוחזק ברצועה שאורכה לא יעלה על שני מטרים, וכשפיו חסום בזמם.
תקנות להסדרת הפיקוח על כלבים > מכירה ומסירה

קיים איסור למכור או למסור כלב מסוכן לזולת למעט מסירה לכוחות הביטחון, לווטרינר עירוני, מכלאה שאישר רופא וטרינר עירוני או לאדם אחר שאישר הרופא הווטרינר העירוני לאחר שהשתכנע שלא ניתן למסור את הכלב המסוכן למערכת הביטחון ושאין בכך כדי לפגוע במטרות החוק.
תקנות להסדרת הפיקוח על כלבים > קנסות

ב-20 בספטמבר 2007 נכנסו לתוקף תקנות המאחדות את הקנסות ברחבי הארץ. עד אז כל רשות עירונית קנסה לפי חוקי העזר שלה. חלק מהקנסות מתייחס לכלל כלבים וחלק מהם מתייחס לכלבים מסוכנים בפרט. הקנס על טיול עם כלב מסוכן ללא זמם הוא 1,000 שקלים. יבוא כלב מסוכן לארץ ללא היתר הקנס יעמוד על 10,000 שקלים.
תקנות להסדרת הפיקוח על כלבים > בעקבות התקנות

התקנות שהופעלו ב-2004, עוררו התנגדות רבה בקרב מגדלי הכלבים, ובמיוחד אצל אלו שמגדלים את הזנים המפורטים. ב-1 בספטמבר 2005 אשרר בית המשפט העליון את החוק ודחה עתירה של תנועת 'תנו לחיות לחיות' והתאחדות הכלבנות הישראלית, נגד מימוש החוק בידי משרד החקלאות.
תקנות להסדרת הפיקוח על כלבים, התשס"ה-2005

בתקנות אלו נוספו פרטים שונים שהחוק המקורי לא התייחס אליהם או לא פירטם.
תקנות להסדרת הפיקוח על כלבים, התשס"ה-2005 > החזקת הכלב

אורך רצועה מרבי של כלב רגיל ברשות הרבים יהיה 5 מטר.
חיוב על שימת שלט "זהירות כלב" בחצר, וקנס של 3,000 שקלים על עובר תקנה זו.
תקנות להסדרת הפיקוח על כלבים, התשס"ה-2005 > רישוי וסימון

תנאים שבהם הרופא הווטרינר העירוני רשאי לא לתת או לא לחדש רישוי לכלב (ובהם כלב שמהווה סכנה לציבור או שאחזקתו גורמת לסיכון בריאות הציבור, כלב שהפך למסוכן וגילו של בעל הרישיון פחות מ-18, בעל הכלב הפר תנאי ברישיון לגבי כלב שהיה ברשותו, או הורשע בעבירה לחוק צער בעלי חיים (הגנה על בעלי חיים) או לחוק העונשין).
פרטי הסימון בשבב. ובהם כלב שכבר מסומן בשבב, לא יוחלף בשבב חדש.
מחיר אגרות (לכלב מסורס ולכלבה מעוקרת אגרה מופחתת), הצמדתן למדד, פטורים מאגרות (בעל כלב נחייה וארגונים לטיפול בבעלי חיים).
תקנות להסדרת הפיקוח על כלבים, התשס"ה-2005 > מרכז הרישום לכלבים

פרטי הרישום המלאים שיש להעביר על כלבים ובעליהם ל"מרכז לרישום כלבים".
פרטי המידע של המרכז לרישום כלבים שפתוחים לציבור הרחב.
מימון מרכז הרישום. כל רשות מקומית תעביר 5 שקלים מהתשלום שהיא גובה עבור הרישיון לכלב לידי מרכז הרישום לכלבים אחת לחודש לצורך תפעולו.
חובת דיווח על תקיפה. רופא מחוזי חייב לדווח על כל התנהגות תוקפנית של כלב למרכז הרישום. מרכז הרישום חייב לדווח לרופא הווטרינר העירוני שבתחומיו גר בעל הכלב, ולרופא הווטרינר הממשלתי על כל תקיפה או נשיכה של כלב.
רישום כלבים אובדים. מרכז הרישום ינהל מידע על כלבים אובדים וידווח לבעל הכלב ולרופא הווטרינר העירוני.
לפני רישום במרכז הרישום על כלב שהפך למסוכן, בעל הכלב יקבל הודעה על כך, ותנתן לו האפשרות להתגונן בפני הרופא הווטרינר העירוני.
חקיקה בנושא כלבים במדינות אחרות

בחקיקת החוק הצטרפה ישראל למדינות מערביות שבהן ישנן הגבלות חמורות על גידול כלבים מסוכנים. בבריטניה נחשבים ארבעה גזעים למסוכנים: פיט בול טרייר, טוסה אינו, דוגו ארגנטינו, פילה ברזילרו; וכן כל הכלאה של פיט בול. צריך רישיון מיוחד להחזקתם, שמותנה בסירוס וביטוח מתאים. בגרמניה קיים משנת 2001 איסור על יבוא ארבעה גזעים שנחשבים למסוכנים: פיט בול, אמסטף, סטפורדשייר בול-טרייר ובול טרייר; החוק גם אוסר יבוא כלבים מהכלאות הכוללות זנים אלו. בצרפת, בהולנד ובספרד ישנם חוקים במיוחד כנגד פיטבול. באירלנד ישנם חוקים הקשורים לשליטה של בעל הכלב מזנים מסוכנים בשטח ציבורי. בארצות הברית ישנם חוקים שונים לפי מדינות; שתים עשרה מדינות אוסרות על גידול כלבים מזנים מסוימים. במדינת דלאוור החוק מאפשר להרוג כלב מכל סוג התוקף בעל חיים או אדם בשעת התקיפה. חוק דומה קיים בבריטניה המתיר לבעל משק חי להרוג כלב שמפחיד את בעלי החיים שלו בתקיפה או במרדף.
בעקבות ביקורת ציבורית ומקצועית חריפה על הבעייתיות בשימוש בגזע ככלי עיקרי לסיווג מסוכנות כלבים בעיני החוק, רשויות ברחבי העולם החלו בחקיקת חוקים המגבילים אחזקת כלבים מסוכנים המשתמשות בהגדרות שאינן כוללות את גזעו של הכלב (ואף אוסרות על שימוש בגזע כקריטריון).
סטטיסטיקה

עד סוף שנת 2006, רשומים במרכז הרישום 222,295 כלבים. מתוכם 112,101 זכרים ו-109,732 נקבות. מספר הכלבים מזן מסוכן עומד על 4,837 שהם 2.2 אחוז מתוך כלל הכלבים. כאשר 20% מהכלבים הזכרים מזן מסוכן מסורסים ו-49% מנקבות הכלבים מזן מסוכן מעוקרות.
בשנים 2004–2006 דווחו 2,185 נשיכות של כלבים, מתוכן 82 נשיכות של כלבים מזן מסוכן. מעיון בדוח עם זאת שניכרת מגמת עליה בנשיכות של כלבים שאינם מסוכנים ומגמת ירידה בנשיכות של כלבים מסוכנים, עדיין ב-2006, מספר הנשיכות של כלבים מסוכנים עומד באחוז אחד יותר למספרם באוכלוסיית הכלבים הכללית (3.2%).
הערות שוליים

↑  אבי כהן, המשטרה: הוריה של אביבית חשודים ברשלנות, באתר ynet, 7 ביולי 2004
↑  עדי הגין, "החלטה גזענית": בג"ץ דחה היום את עתירתם של "תנו לחיות לחיות" והתאחדות הכלבנים הישראלית נגד רשימת הכלבים המסוכנים שהוצאו מחוץ לחוק, באתר nrg‏, 1 בספטמבר 2005
↑  Restrictions on Dangerous Dogs - חוק הכלבים בגרמניה (אנגלית), באתר שגרירות גרמניה בארצות הברית(הקישור אינו פעיל, 15.11.2018)
↑  http://www.adoa.org/index.php?option=com_content&task=view&id=300&Itemid=31(הקישור אינו פעיל, 15.11.2018)
↑  http://www.americancaninefoundation.com/effectivecaninelegislation.html(הקישור אינו פעיל, 15.11.2018)
↑  חוק הכלבים המסוכנים של מדינת קליפורניה http://www.understand-a-bull.com/BSL/GoodDangerousdoglaws/CaliforniaDDLaw.pdf (הקישור אינו פעיל, 15.11.2018)
רייכסמרשל

שרביט טקסית של הרייכסמרשל
מדי הרייכסמרשל
רַיְיכְסְמַרְשָׁל (בגרמנית: Reichsmarschall, מילולית: המרשל של הרייך) הייתה הדרגה הגבוהה ביותר בוורמאכט, צבאה של גרמניה הנאצית. היא נוצרה במיוחד והוענקה באופן בלעדי להרמן גרינג.
היסטוריה

דרגת "רייכסאֶרצמרשל" (Reichserzmarschall) נוצרה במקור לפני המאה ה-12, בתקופת האימפריה הרומית הקדושה. בתקופת הקיסרות הגרמנית במלחמת העולם הראשונה, אף אחד בצבא הגרמני לא החזיק בדרגה זו.
במהלך מלחמת העולם השנייה המפקד הראשי של הלופטוואפה, הרמן גרינג, היה האדם היחיד שהגיע לדרגת רייכסמרשל. הוא קודם בשנת 1940 על ידי אדולף היטלר במהלך טקס הענקת דרגות פילדמרשל שהתקיים ב-19 ביולי, בעיקר כדי להדגיש כי הוא הבכיר בין המפקדים האחרים של המטה הכללי של הוורמאכט אשר היו בדרגת גנרל-פלדמרשל, ובכך, העניק לו כיבוד נוסף כיורש ההנהגה של הרייך.
אף על פי כן, במברק מסוף אפריל 1945, גרינג ביקש רשות מהיטלר ליטול על עצמו את ההנהגה, והיטלר בצוואתו הדיח אותו מתפקידיו ומינה יורש חדש, גרוס-אדמירל קרל דניץ. הפגישה נקבעה לפני או ביום התאבדותו של היטלר (30 באפריל 1945), אך ההודעה על ידי מרטין בורמן ויוזף גבלס התעכבה עד ה-1 במאי 1945.
דגלים רשמיים

דגל רייכסמרשל בין השנים 1940-1941 (מצד שמאל)
דגל רייכסמרשל בין השנים 1940-1941 (מצד ימין)
דגל רייכסמרשל בין השנים 1941-1945 (מצד שמאל)
דגל רייכסמרשל בין השנים 1941-1945 (מצד ימין)
הדרגות

דרגות כתף
דרגות טלאי צווארון
דרגות מקבילות

גנרליסימו
גנרל הצבאות
הערות שוליים

↑  גרינג, הרמן (1893-1946), מרכז המידע אודות השואה, יד ושם ביה"ס המרכזי להוראת השואה
בקע ים המלח

מפת כדור הארץ בה מסומנים גבולות הלוחות הטקטוניים. ראו את הלוח הערבי הקטן והלוח האפריקאי הגדול
צילום לוויין של נאס"א שבו נראה חלקו הצפוני של הבקע הסורי-אפריקני. בתמונה: חצי האי סיני, מפרץ סואץ, מפרץ אילת - עקבה, הערבה, ים המלח, עמק בקעת הירדן והים התיכון
בקע ים המלח משתרע מהרי הטאורוס בדרום מזרח טורקיה ועד לקצה הדרומי של מפרץ אילת. בקע זה הוא החלק הצפוני של השבר הסורי-אפריקני המשתרע מטורקיה עד מרכז החלק המזרחי של אפריקה. בתחילה היה במקומו של הבקע עמק רחב ושטוח, שנוצר לאחר התרוממות הרי ארץ ישראל. העמק היה גבוה ממפלס הים התיכון והיה מלא מים מתוקים. היווצרות בקע ים המלח קשורה לפעילות טקטונית שהתבטאה בתנועה של הלוחות הטקטוניים של אפריקה וערב. הבקע נמצא באזור הגבול בין הלוחות והוא אזור-שבר גאולוגי. החל מתקופת המיוקן העליון (לפני כ-17 מיליון שנה) מתרחשת תנועת הלוחות. הלוח הערבי הנמצא בצדו המזרחי של הבקע נע צפונה 105 ק"מ ביחס ללוח האפריקני (או כפי שהוא נקרא באזור ישראל ולבנון – הלוח הלבנטיני). בין הלוחות שקעה קרקעית העמק והתמלאה סלעי משקע במשך הזמן. הבקע מאופיין בקיום 'בורות' (בקעים קטנים יחסית דמויי מעוין) שנמצאים במקומות מסוימים לאורכו. העמוק ביניהם הוא ים המלח.
שורה של העתקים תוחמים את שולי הבקע ויוצרים את מצוק ההעתקים היורד אל הבקע בסדרת שברי מדרגות. סך ההעתקה האנכית הכוללת של אגן ים המלח היא בסדר גודל של קילומטרים. על פי הערכת חוקרים עומק אגן ים המלח מגיע ל-6-8 ק"מ בצפון הים ו-12 ק"מ בדרומו. קטעים מסוימים בקרקעית הבקע, בים המלח ובים כנרת, עדיין בתהליך תנועה. כתוצאה מכך יש בבקע פעילות טקטונית מתמשכת ותופעות של רעידות אדמה המרוכזות באגן הצפוני של ים המלח. במחקרים גיאופיזיים נקבע שבבקע ים המלח נוצר מילוי בעובי שבין 8 עד 10 ק"מ. הסלעים בשכבות נוצרו כתוצאה של השקעה של משקעים ימיים ואגמיים. לימוד העובי של שכבות סלעי המילוי הצעירים, סדר השכבות שלהם והגיאופיזיקה של הבקע מבהירים את מקומה של הימה בסדר האירועים הגאולוגיים שהתרחשו בתקופות גאולוגיות בעבר. שכבות הסלע הן גם הבסיס להבנת הלימנולוגיה (תורת האגמים) של האגם המשתנה. לאחר היווצרות הבקע בתקופת המיוקן העליון הייתה נוכחות של מי ים בבקע (כתוצאה מחיבורו לים והיווצרות לגונה הנקראת על ידי החוקרים בשם לגונת סדום) שנמשכה עד תקופת הפליוקן (1.8-5 מיליון שנים). בתקופה זו הושקעו המלחים המרכיבים את הר סדום. בפליסטוקן המוקדם לפני כ-1.5 מיליון שנים נותק הבקע מהים ובימה שנוצרה החלו לשקוע משקעים אגמיים (נקראים תצורות עמורה). במשך הזמן השתנו המשקעים בגלל גורמים אקלימיים ועונתיים והחלו להופיע משקעי תצורת הלשון האגמיים שהם חוואר הלשון.
מפת הבקע הסורי-אפריקני. ראו הלוח הערבי והלוח האפריקני
תקופת הפליסטוקן הצטיינה בגשמים מרובים אך האקלים לא היה יציב: מבחינים בתקופות גשומות ובתקופות שחונות. בפליסטוקן התחתון יצרו המים שירדו משני עברי בקעת הירדן ימה גדולה. ים המלח עצמו הוא שריד קטן לימה הגדולה - ימת הלשון שהשתרעה מחצבה בערבה עד ים כנרת ותחילתה לפני 60,000 שנה. הימה הייתה דומה בתמלחות שלה לתמלחות ים המלח היום. ימת הלשון הגיע לשיאה (כ-170 מטר מתחת לפני הים) לפני 25,000 שנה. היא הצטמקה סופית לפני 15,000-17,000 שנה כתוצאה משינויים קיצוניים באקלים. עקבות הצטמצמות הימות ניכרות היטב בסימני החופים הקדמונים במדרגות ההרים היורדים אל הימות, המעידות על המפלסים השונים של פני ימת הלשון בתקופות השונות.
ההרכב הכימי של התמלחת בים המלח הוא תוצאה של התאדות מי-ים, השקעת גבס ומלח וריאקציה עם סלעי הסביבה ליצירת דולומיט והמסת הליט (מלח בישול) במשך תקופת קיום הים בצורתו הנוכחית.